Хван Ин Бом

**Хван Ин Бом** (; 1996 елның 20 сентябре, Теҗон, Корея Җөмһүрияте) — Көньяк Корея футболчысы, «Рубин» клубы һәм Корея Җөмһүрияте җыелма командасының үзәк ярымсакчысы.

## Карьера

### Клуб карьерасы

Хван — «Тэджон Ситизен» тәрбияләнүчесе. Аның профессиональ дебюты 2015 елның 21 мартында «Чеджу Юнайтед»ка каршы матчта була. 2015 елның 30 маенда «Пхохан Стилерс»ка каршы матчта үзенең беренче голын кертә, ул «Тэджон Ситизен» тарихында иң яшь голедор була. Ул вакытта аңа 18 яшь һәм 253 көн булган. 2015 елның 5 июлендә «Чонбук Хендэ Моторс»ка каршы матчта Хван гол кертә һәм гол тапшыра, моның өчен Классик Кей-лигасының 20 нче туры уенчысы дип аталган. 2015 елның 12 июлендә «Чонна Дрэгонз»ка каршы матчта аның сул аягы бармагының арыганлык сынуы була, шуңа күрә ул Кей-лиганың барлык йолдызлары матчында катнаша алмый.

2018 елда Хван хәрби хезмәткә алына һәм Корея Җөмһүрияте милли полиция агентлыгының футбол клубы — «Асан Мугунхва» өчен чыгыш ясый башлый. Илнең Олимпия җыелма командасы составында 2018 елгы Азия уеннарында алтын медаль яулаганнан соң, бүләк сыйфатында демобилизацияләнә һәм «Тэджон Ситизен»ка әйләнеп кайта.

2019 елның 30 гыйнварында Хван «Ванкувер Уайткэпс» MLS клубына, билгеләнгән уенчы кагыйдәсе буенча (хезмәт хаклары түләменнән тыш) ике елга озайтылган килешү төзеп, «Ванкувер Уайткэпс» клубына күчә. Матбугат мәгълүматларына караганда, трансфер суммасы $ 1,8 млн тәшкил иткән. Канада клубы өчен 2 мартта «Миннесота Юнайтед»ка каршы сезонның старт туры матчында дебют ясый. 17 апрельдә «Лос-Анджелес»ка каршы матчта MLSта беренче голын кертә. 29 сентябрьдә «Лос-Анджелес Гэлакси»га каршы матчта Хван өч гол тапшыра, шуннан соң MLSта атнаның символик җыелма командасына кертелә.

2020 елның 14 августында Хван «Рубин» Россияның премьер-лигасы клубы белән өч еллык килешүгә кул куя. Уенчының агенты сүзләренә караганда, Көньяк Кореялының Канада клубыннан күчү бәясе €2,5 млн. нан артык тәшкил иткән. Казан клубы өчен ул 22 августта Мәскәү ЦСКАсына каршы матчта 79 нчы минутта алмашка чыгып, дебют ясый. 26 августта «Уфа»га каршы матчта «Рубин» өчен беренче голын кертә. 16 сентябрьдә Россия Кубогы матчында Новороссийскның «Черноморец» командасына каршы гол кертә һәм ике гол тапшыра.
### Җыелма команда карьерасы
2017 елның июлендә Хван 23 яшькә кадәрге Корея Җөмһүрияте җыелма командасы составында 23 яшькә кадәрге АФК чемпионатының квалификация матчларында катнаша. Ике гол кертә — Макаога һәм Вьетнамга.

2018 елгы Азия уеннарында алтын медаль ота.

Корея Җөмһүриятенаең төп җыелма командасы өчен 2018 елның 7 сентябрендә Коста-Рика җыелма командасы белән иптәшләрчә матчта дебют ясый.

2018 елның 16 октябрендә Панама белән иптәшләрчә матчта ил җыелма командасы өчен үзенең беренче голын кертә.

2019 елгы Азия Кубогына Корея Җөмһүрияте җыелма командасы составына кертелгән.

## Казанышлар

### Команда
23 яшькә кадәр Корея Җөмһүрияте җыелма командасы:

* Азия уеннары чемпионы: 2018

### Шәхси

* Кей-лиганың символик җыелма командасы әгъзасы: 2016, 2017, 2018

## Искәрмәләр


## Сылтамалар

Төркем:«Рубин» футбол клубы уенчылары
Төркем:Әлифба буенча шәхесләр
Төркем:Википедия:Замандашлар биографиясе
Төркем:1996 елда туганнар
Төркем:20 сентябрь көнне туганнар
Төркем:Әлифба буенча спортчылар